b'\n_START_ARTICLE_\nBell 204/205\n_START_SECTION_\nRazvoj\n_START_PARAGRAPH_\nModel 204 razvijen je 1955. nakon \xc5\xa1to je ameri\xc4\x8dka vojska izdala zahtjev za vi\xc5\xa1enamjenskim helikopterom. Taj model je napravio veliki korak unaprijed u dizajnu helikoptera a Bell 204 je bio jedan od prvih helikoptera pokretanih turbo-fen motorom. Turbo-fen motor je radikalno pobolj\xc5\xa1ao prakti\xc4\x8dnost helikoptera zajedno uz malu te\xc5\xbeinu, visok omjera snage i te\xc5\xbeine, manju potro\xc5\xa1nju goriva te niske operativne i odr\xc5\xbeava\xc4\x8dke tro\xc5\xa1kove. Kori\xc5\xa1tenje turbo-fen motora omogu\xc4\x87ilo je Bell 204 da prenosi respektabilnu te\xc5\xbeinu tereta \xc5\xa1to je rezultiralo time da modeli 204 i 205 postanu najuspje\xc5\xa1niji helikopteri zapadne proizvodnje u smislu broja izgra\xc4\x91enih primjeraka._NEWLINE_Model 204B je prvi puta isporu\xc4\x8den 1961. dok je naknadni model 205A-1 jednak UH-1H te je u odnosu na Bell 204 ve\xc4\x87i, du\xc5\xbei te ima bolje performanse i sna\xc5\xbeniji motor. Do 1967. isporu\xc4\x8deno je vi\xc5\xa1e od 60 Bell 204B modela dok je daljnje primjerke do 1973. gradila novonastala tvrtka Agusta-Bell. Do po\xc4\x8detka 1980-ih Bell i Agusta-Bell su proizveli 12.000 komada Bell 205 (uklju\xc4\x8duju\xc4\x87i 205A-1). Mnoge ina\xc4\x8dice 204 i 205 koje su se koristile u vojne svrhe konvertirane su u komercijalne svrhe.'